open-index/open-wikipedia-markdown huggingface dataset:
Sadelhan

**Sadelhan** (*Sadelhan* en occitán, *Sadeillan* en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Miranda-Astarac.

A suya población ye de 79 habitants (1999) en una superficie de 5,92 km², con una densidat de población de 13,34 hab/km².

## Demografía

## Administración
### Alcaldes

## Referencias
Berta d'Aragón

**Berta d'Aragón** (1075? - antis de 1111) estió reina consort d'Aragón y Navarra. No se conoixe cosa d'a suya nineza nian o nombre de sus pais, pero se creye que os suyos oríchens pueden estar italianos, ya que o suyo nombre, Berta, ye italiano.

Se casó con Pero I d'Aragón en l'anyo 1097; a voda se celebró chusto dimpués d'a muerte d'a primera muller de Pero, Agnés d'Aquitania. O monarca ya teneba dos fillos d'Agnés, Pero y Isabel, pero no tenió garra fillo con Berta.

Pero y Isabel heban muerto os dos en l'anyo 1104, asinas que o rei Pero amenistaba d'un hereu. No tenioron fillos y Pero murió a l'anyo siguient, por lo que os reinos d'Aragón y Navarra pasoron a o chirmán d'o rei, Alifonso I.

Berta obtenió un dote como herencio, o clamato *[[Reino d'os Mallos]]* que incluyiba os lugars d'Agüero, Morillo, Riglos, Marcuello, Ayerbe, y Callén, pero Alifonso mantenió toz os territorios de Pero. No se sabe guaire bien cuan y a on morió Berta perque no se conserva documentación d'a suya vida dimpués d'abandonar Aragón.

O chenealochista Szabolcs de Vajay ha especulato con que Berta podeba haber estato a filla d'o conte Pero I de Saboya y atra Agnés d'Aquitania, talment l'Agnés que estió a muller d'o pai de Pero, Remiro I d'Aragón, asinas que Pero sería primo chirmán d'a suya primera muller.

## Referencias
Urraca I de Leyón

**Urraca I de Leyón** u tamién dita **Urraca de Castiella** naixida o 24 de chunio de 1081 y muerta en Saldaña o 8 de marzo de 1126, estió una noble que estió Reina de Leyón y de Castiella (1109–1126) y reina consort d'Aragón (1109 - 1115) por o suyo matrimonio con Alifonso I. Yera filla y succesora d'Alifonso VI, y d'a reina Constanza de Borgonya. Fue succedita por o suyo fillo Alifonso VII.

## Vinclos externos
*
Batalla de Lepanto

A **batalla de Lepanto** estió una batalla naval escaicita o 7 d'octubre de 1571 en o golfo de Corinto (una parti d'o golfo de Patrás, en a mar Chonica) a on luitoron d'una man os vaixiellos de l'Imperio Otomán y d'atra as naus d'a Liga Santa, una alianza militar formata ta luitar contra os otomans entre Espanya, a Republica de Venecia, os Estaus Pontificios, a Republica de Chenova, o ducau de Saboya y la Orden de Malta.

O resultau d'a batalla estió una victoria decisiva d'a Liga Santa, en fuyir d'a batalla nomás que 30 galeras d'as que en en prencipiar a batalla feban parte de l'Armata turca, estando asinas a batalla de Lepanto un freno a l'abance turco en a mar Mediterrania occidental, anque no se logró reconquerir territorios que os turcos ya heban ocupato ni fer que reblasen en os suyos ataques y incursions contra territorios cristianos.

En a batalla luitó entre os soldatos espanyols Miguel de Cervantes, quedando-ie curro en perder-ie a movilidat d'a man ezquierda.

## Vinclos externos
Batalla de Ponza

Con o nombre de **batalla de Ponza** se puet fer referencia a istas batallas escaicitas en a isla de Ponza (mar Tirrena):

* **[[Batalla de Ponza (1300)]]**, una batalla entre naus d'a Corona d'Aragón manatas por Rocher de Lauria aliatas con a Casa d'Anchú contra naus d'o reino de Sicilia, con victoria d'os aragoneses y anchevins. 
* **[[Batalla de Ponza (1435)]]**, una batalla entre naus d'a Republica de Chenova y d'a Corona d'Aragón, con victoria aragonesa.
* **[[Batalla de Ponza (1552)]]**, una batalla entre naus d'a Republica de Chenova y naus coaligatas de l'Imperio Otomán y de Francia, con redota d'os chenoveses.
Frederico I de Dinamarca

**Frederico I de Dinamarca**, naixito d'o castiello de Haderslevhus (Haderslev, Dinamarca) o 7 d'octubre de 1471 y muerto en o castiello de Gottorp (Dinamarca, hue Schleswig-Holstein, Alemanya) o 10 d'abril de 1533, estió un rei de Dinamarca y tamién rei de Noruega dende 1523 dica a suya muerte. Tamién estió dende 1490 duque de Holstein y duque de Schleswig. Yera fillo d'o rei Cristián I de Dinamarca y d'a suya muller Dorotea de Brandemburgo.

## Vinclos externos
Vladimir Putin

**Vladimir Vladimirovich Putin** (en ruso y alfabeto cirilico Влади́мир Влади́мирович Пу́тин), naixito de Leningrado (Unión Sovietica, hue Sant Petersburgo, Rusia) o 7 d'octubre de 1952, ye un politico ruso, que estió o 2º President d'a Federación de Rusia dende o 7 de mayo de 2000 dica o 7 de mayo de 2008; o 7eno Primer ministro de Rusia dende o 16 d'agosto de 1999 dica o 7 de mayo de 2000 y dende o 8 de mayo de 2008 dica  7 de mayo de 2012; y que actualment ye (dende o 8 de mayo de 2008) President d'o Gubierno de Rusia.

En os inicios d'a suya vida laboral estió miembro d'a KGB, os Servicios d'Intelichencia d'a Unión Sovietica, y prencipió a suya carrera politica en l'Ayuntamiento d'a suya ciudat natal en primerías d'os anyos 1990, treballando-ie como asesor de l'alcalde, dende on se tresladó enta la escena politica nacional.

## Vinclos externos
Récords d'Aragón d'atletismo

Os **récords d'Aragón d'atletismo** son as millors marcas de tots os temps de cada preba d'atletismo d'os atletas aragoneses. A continación se relacionan ordenatas en masculíns, femeníns y por prebas.

## Récords masculins
*Actualizato a 30/102/2024*
**Prebas olimpicas**

### Prebas oficials no olimpicas

## Récords femenins
*Actualizato a 31-10-2024*
**Prebas olimpicas**

### Prebas oficials no olimpicas

## Se veiga tamién
* Historia de l'atletismo en Aragón.
* Récords d'o mundo d'atletismo.
* Récords d'Espanya d'atletismo.

## Referencias

## Vinclos externos
*  Pachina web oficial d'a Federación aragonesa d'atletismo.
Garra (orografía)

:*Iste articlo tracta sobre as *'garras** como formacions orograficas d'os monts y sarratos. Ta altros usos se veiga **garra (desambigación)**.''

Una **garra*' ye cadagún d'as [[loma]]s marguinals que descienden en a baixant d'un [[mont]], [[sierra]] u sarrato, de manera perpendicular u oblicua a l'eixe d'a formación, en formando una estructura elevada y prolargada, d'[[altaria]] minguadera conforme s'alparta d'a montanya, que delimita [[barranco]]s a os costaus.

A palabra gosa emplegar-se en plural, «as garras», ta referir-se a la baixant u parte baixa d'a montanya u d'una sierra, u de forma [[metonimia|metonimica]] ta designar a posición d'un puesto en respective a bella formación montanyesa que el domina (p. ex. se diz que «o lugar X se troba en as garras d'o mont Y» ta indicar que ye debaixo d'él) de forma semellant a como en belaltras [[luengas romances]] s'emplegan analochías con altros obchectos u partes anatomicas, como «*la falda''».

## Referencias

## Se veiga tamién
*Tozal
*Cerro
*Garrot (orografía)
*Cinglo
*Penya
Primera Guerra Balcanica

A **Primera Guerra Balcanica** estió una guerra, parte d'as Guerras Balcanicas, que esclató o 8 d'octubre de 1912 y remató o 30 de mayo de 1913 y en a cual prenioron parte d'una man l'Imperio Otomán y d'atra man os aliaus d'a Liga Balcanica, formata por o Reino de Serbia, o Reino de Montenegro, o Reino de Grecia y o Reino de Bulgaria. Dimpués d'a guerra, que remató con a derrota turca, se signó o Tractau de Londres, que consagró a perdua definitiva d'os zaguers territorios turcos en a peninsula balcanica (conservando-ie nomás que Istambul y o territorio d'arredol en a parte europea) y as tensions interetnicas entre as nuevas potencias rechionals emerchents.

## Vinclos externos


Imachen:Occupied territories in the Balkans, end of April 1913.png
Imachen:Serbia montenegro albania1913 01.png


## Referencias
Philippe Thijs

**Philippe Thijs**, naixito d'Anderlecht (Rechión de Bruselas-Capital, Belchica) o 8 d'octubre de 1890 y muerto en Bruselas (Rechión de Bruselas-Capital, Belchica) o 16 de chinero de 1971, estió un ciclista belga, activo dende 1912 dica 1927 y con cuantas victorias mientres a suya carrera esportiva, destacando-ie as victorias en o Tour de Francia (1913-1914 y 1920), o Campionato de Belchica de Ciclo-cross (1910) y o Giro de Lombardía (1917).

Podió ganar mas cursas pero a suya vita esportiva tenió un parentesi mientres a I Guerra Mundial.

## Vinclos externos

*  Perfil de Philippe Thys.
Dalmacia

**Dalmacia** ye una rechión historica d'a costa oriental d'a mar Hadriana, que prene nombre de l'antiga provincia romana de Dalmacia y que va dende a isla de Rab a lo nord-ueste dica a Bahía de Kotor, que yo o suyo cabo sud-este. L'interior de Dalmacia, dito *Zagora* tien d'amplaria 50&nbsp;km en o norte y uns pocos kilometros en o sud. Dimpués de muitos cambios historicos de mugas o territorio de Dalmacia perteneixe actualment en a mas gran part a Croacia, de fueras de Neum y d'a Bahía de Kotor, que perteneixen a Bosnia-Herzegovina y Montenegro respectivament.

## Toponimia
O toponimo clasico *Dalmatia* que prenió o latín persiste en as luengas romances en formas como *Dalmacia*.

En a "*[[Cronica de los Conquiridors]]*" nombran Dalmacia en o capítol CXCVII en relación a una campanya contra os avaros:

En a versión aragonesa d'o "*[[Libro d'el Trasoro]]*" nombran Dalmacia pero se trabucan con *[[Almizra]]*:

O chentilicio d'os habitants de dalmacia ye "dalmata", d'orichen clasico, y "dalmata" tamién ye a denominación d'un grupo etnico de luenga neolatina y catolico absorbiu de tot por os croatas u os italianos.

Atro adchectivo antigo relacionau con dalmacia ye *DALMATICA*, que orichinó a denominación *(d)almatica* u *(d)almatiga* pa referir-se en aragonés medieval a una tunica con mangas amplas y curtas adornada con porpra.

## Referencias
Cerro

:*Pa información sobre a parti d'a garra se veiga l'articlo [[seco d'a garra]].*

En aragonés, un **cerro** u **cierro** ye una punta inferior a dintro d'una sierra u sarrau en a que i existe belaltras alturas mas visibles, de dimensions u caracteristicas muit diferenciadas en respective a él. S'emplega o termín *cerro* p. ex. ta nombrar puntas de menor altura que fan parte de sierras en as que i existe alturas con a punta de penya viva u despullada, emplegando-se ta nombrar aquellas que en estando mas baixetas u menos abruptas, conservan o vechetación dica la punta. A sobén, s'emplega iste termín tamién ta nombrar garroz pronunciaus en a baixant d'o sarrau, laterals u marguinals y no propiament sobre a lumera.

Una documentación antiga d'ista palabra en aragonés medieval provién de La Zaida, ye de 1285 y pertanye a los textos d'o monesterio de Rueda y, como en muitos textos a on sale a palabra cerro, i trobamos a ideya de diferents puntas prolongadas en o terreno:

## Etimolochía
*Cerro* ye una palabra d'etimolochía desconoixida (Juan Antonio Frago Gracia la fa remontar a lo latín <*CIRRUS**). Ye palabra común en as luengas romances d'a peninsula Iberica, anque con significaus que gosan variar en matices de rechión ta l'altra. Asinas, en castellano pareix que a definición mas acceptada ta o termín sería d'una punta de poca altura y deseparada (anisolada) de cualsiquier sarrau u formación, a la contra de como s'emplega en aragonés, y en significando el que en aragonés recibe millor nombre de «pueyo», «tozal» u «cabezo».

Manimenos, en arias en o sud-este castellanizadas dende antigo, a palabra *cerro* ha substituiu clarament a *[[pueyo]]* pa dicir un *tozal* anisolau, tal como se veye en o Castiello d'el Pueyo que bi ha asociau a l'actual toponimo *cerro de San Esteban*. Talment siga o mesmo caso o *cerro del Pu* en Villar d'el Cobo, que podría remontar-se a *El [[Pui]]*.

## Se veiga tamién
* Tozal.
* Lumera.
* Garrot.
* Cinglo.
* Penya.

## Referencias
Garra (desambigación)

**Garra** puede significar:
*Adchectivo numeral indefinito y no alterable ni en chenero ni en numer, que indica existencias en numer de 0 d'o substantivo u pronombre a qui complementa. Siempre s'usa en oracions negativas u interrogativas; «No se vei garra casa», «No le quedan garra tomates», «No en i heba garra», «Tiens garra gana de fer-lo?», etc.
*Extremidat inferior d'os sers humans, que naixe d'a curronera y remata en o piet. Se veiga **[[Garra]]**.
*Formación lateral d'as montanyas u sierras que se prolarga formando barrancos a os costaus. Se veiga **[[Garra (orografía)]]**.
*Au pescatera de patas luengas («Garrapescaire»). Se veiga ***[[Ardeidae]]***.
Vicente Rojo Lluch

**Vicente Rojo Lluch**, naixito de La Font de la Figuera (Costera, País Valenciano) o 8 d'octubre de 1894 y muerto en Madrit (Espanya) o 14 d'octubre de 1966, estió un militar espanyol, activo dende 1911 dica 1939 en l'Exercito espanyol, que destacó mientres a Guerra Civil espanyola en estar en primeras o responsable d'a esfensa de Madrit contra os sublevatos que l'atacaban dende o norte, l'ueste y o sud en a batalla de Madrit, y por estar dimpués o Chefe d'Estato Mayor de l'Exercito Popular Republicano, estando asinas o planificador d'as ofensivas y contraofensivas republicanas mientras a guerra, como a batalla d'o Jarama, a batalla de Brunete, u a batalla de l'Ebro. Asinas, encara que os republicanos yeran en inferioridat de condicions, o suyo papel estió decisivo ta permitir-les de resistir mientres tres anyadas y mesmo de deixar-lis en cuantas ocasions prener a iniciativa estratechica en a guerra, como en a batalla de Teruel u en a batalla de l'Ebro; por tot ixo ye considerato como o militar mas brillant d'a guerra.
Juan Domingo Perón

**Juan Domingo Perón**, naixito de Lobos (Buenos Aires) o 8 d'octubre de 1895 y muerto en Buenos Aires l'1 de chulio de 1974, estió un militar y politico archentino, establidor d'o *[[justicialismo]]* (u *[[peronismo]]*) y President d'Archentina en 1946-1955 y 1973-1974, a mas de Vicepresident d'Archentina en 1944-1945.
Francos

Os **francos** estioron un pueblo chermanico que s'orichinó por a fusión de diferents pueblos d'a ribera baixa d'o río Rin y que encara que no participoron en as gran emigracions chermanicas de l'anyo 406 fuoron penetrando china chana en o norte de Galia. Yeran dividius en dos brancas os francos salios y os francos ripuarios. Tenioron una cristianización tardana y estioron catolicos. Luitaban principalment a piet. Con o rei Clodoveu I dominoron cuasi tota a Galia, que fue gobernada por dos dinastías francas: os merovinchios y os carolinchios. O estau formau por os francos se tornó o mes estable de tota Europa Occidental en l'alta Edat Meya, sobre tot con o rei Carles Magno. Os francos de Galia quedoron absorbius por a población galorromana y se convertioron en franceses, os francos de Chermania se convertioron en a *stämne* franca d'os alemans.

## Referencias

## Bibliografía
*  Francisco Beltrán Lloris: *Los germanos*. *Historias del Viejo Mundo*, num. 15. *[[Historia 16]]*.

## Se veiga tamién
*Reino Franco.
*Dinastía Merovinchia.
*Dinastía Carolinchia.
*Imperio Carolinchio.
*Idioma francico.
*Superstrato francico en francés.
Società Sportiva Lazio

:*Iste articlo ye sobre l'equipo de fútbol romano *'Società Sportiva Lazio**. Ta la rechión italiana se veiga [[Lazio]].''


O **SS Lazio** (''Società Sportiva Lazio'', ''Sociedat Esportiva Lazio'' en [[Idioma aragonés|aragonés]]) ye un club polisportivo [[italia]]no, d'a ciudat de [[Roma]] en o [[Lazio]], a suya sección mas conoixida y popular ye a de [[fútbol]] que estió establita o [[9 de chinero]] de [[1900]] y chuga en a [[Serie A (Italia)|Serie A italiana de fútbol]].

== Equipación ==
* **Primera Equipación**: [[Camiseta]] azul, pantalons blancos y [[calza]]s azuls.
* **Segunda Equipación**: Camiseta verde, pantalons blancos y calzas verdes.

== Palmarés futbolistico ==
==== Torneyos nacionals ====
* **Campionato d'Italia (2):** 1973-74, 1999-00
* **Copa d'Italia (6):** 1958, 1997-98, 1999-00, 2003-04, 2008-09, 2012-13
* **Supercopa d'Italia (3):** 1998, 2000, 2009
* **Serie B (1):** 1968-69
==== Torneyos internacionals ====
* **Recopa d'Europa (1):** 1998-99
* **Supercopa d'Europa (1):** 1999
* **Copa d'os Alpes (1):*' 1971

== Datos d'o club ==
* Temporadas en a [[Serie A (Italia)|Serie A]]: 68
* Temporadas en a [[Serie B (Italia)|Serie B]]: 11
* Millor posición en a liga: 1º (temporadas 1973-74, 1999-00)
* Pior posición en a liga: 18º (temporada 1960-61)

== Plantilla 2010/2011 ==
* *Actualizato lo 28 de febrero de 2011. Datos oficials.

*A lista incluye nomás a nacionalidat prencipal de cada chugador. Bels d'os chugadors no europeus tienen doble nacionalidat de bel país d'a Unión Europea: *
* Albano Bizzarri, Gonzalo Barreto, Mark Bresciano, Alvaro Gonzalez, Cristian Ledesma, Christian Manfredini, Fernando Muslera, Lionel Scaloni, Mauro Zarate tienen pasaporte italiano.
* Mourad Meghni tiene pasaporte francés.

## Chugadors famosos

## Presidents

## Entrenadors

## Atras seccions esportivas
Amás d'a de futbol y futbol femenín, la Polisportiva S.S. Lazio conta con 49 seccions esportivas mas, entre las cuals destacan las de béisbol, futbol americano, fútbol sala, rugby y natación.

## Referencias

## Vinclos externos
* Pachina web oficial d'o club
Miguel Fisac Serna

**Miguel Fisac Serna**, naixito de Daimiel (Ciudad Real, Castiella-La Mancha) o 29 de setiembre de 1913 y muerto en Madrit (Espanya) o 12 de mayo de 2006, estió un destacato arquitecto y urbanista castellanomanchego, qui recibió o Premio Nacional d'Arquitectura por a suya carrera profesional en 2002.

## Obras arquitectonicas prencipals
### Aragón
* 1969: Ilesia de Nuestra Sinyora d'o Pilar (Canfranc, Chacetania).

### Atros puestos
* Teatro Miguel Fisac (Castilblanco de los Arroyos, Sevilla, Andalucía).
* Edificio central d'o CSIC (Madrit).
* Iglesia d'o Esprito Santo (Madrit).
* Instituto Nacional de Óptica Daza de Valdés (Madrit).
* Instituto Cajal y de Microbiolochía (Madrit).
* Instituto Laboral de Daimiel (Daimiel, Ciudad Real, Castiella-La Mancha).
* Centro de Formación d'o Profesorato d'a Universidat Complutense de Madrit.
* Instituto de Nuestra Sinyora de la Victoria (Málaga, Andalucía).
* Centro d'Estudios Hidrograficos (Madrit).
* Laboratorios Made (Madrit).
* Edificio de viviendas en a carrera Doctor Esquerdo (Madrit).
* Edificio d'oficinas de Vega (Madrit).
* Ilesia parroquial de Santa Ana en Moratalaz (Madrit).
* Centro de Calculo en a Universidat Complutense de Madrit.
* Edificio d'IBM en o Paseo de la Castellana (Madrit).
* Edificio de Laboratorios Jorba, *La Pagoda* (Madrit).
* Edificio d'a Biblioteca Publica d'o Estato en Ciudad Real (Paseo del Prado, Ciudad Real).
* Bodegas Garvey (Jerez de la Frontera, Cádiz, Andalucía).
* Ilesia parroquial Nuestra Sinyora Flor d'o Carmelo (Madrit).
* Teologado d'os Pais Dominicos (Madrit).
* 1962-1969 - Edificio d'o Instituto Núñez de Arce (Valladolit, Castiella y Leyón).
* Edificio d'a Biblioteca Publica del Estado en Cuenca (Glorieta González Palencia, Cuenca, Castiella-La Mancha).
* Colegio Santa María del Mar (chesuitas, en A Coruña, Galicia).
* Institut d'Educación Segundaria Sorolla (Valencia, País Valenciano).
* Edificio d'o IES *Bernardo de Balbuena* (Valdepeñas, Castiella-La Mancha).
* Edificio d'a Embaixada d'Indonesia (carrera Agastia, 65, Madrit).
* Mercado Municipal (Daimiel, Ciudad Real).
* Edificio de viviendas (Daimiel, Ciudad Real).
* Ilesia de Pumarejo de Tera (Zamora, Castiella y Leyón).
* Ilesia d'o Colechio Apostolico d'os Pais Dominicos (Valladolit, Castiella y Leyón).

## Vinclos externos
*  Fundación Miguel Fisac.
*  Ficha de Miguel Fisac en a web *soloarquitectura.com*.
Republica de Ragusa

A **Republica de Ragusa** estió una republica maritima con capital en Ragusa, rival d'a Republica de Venecia, que fue protechita por l'Imperio Otomán y que desapareixió como atras republicas parellanas con a ocupación napoleonica y dimpués o suyo territorio fue adhibito a las Provincias Ilirianas.
Alcazaba

Una **alcazaba** (de l'arabe *(al)-qasaba*, قصبة, "ciudadela") ye o nombre que recibe en l'arquitectura militar una construcción fortificata existent mientres o Califato de Cordoba y mientres os succesivos reinos islamicos en a peninsula iberica, que teneba como función a protección d'un lugar y d'a suya redolada. Teneba asinas una guarnición de militars conformando un chicot barrio que teneba mesmo viviendas y tamién servicios ta os soldatos que i viviban. As alcazabas gosaban incluyir un castiello, encara que iste castiello yera independient d'a mesma alcazaba y tamién d'a ciudat a on alcazaba y castiello se trobaban situatos.

Con as alcazabas, a clase dominant islamica teneba un puesto aprovisionato ta resistir-ie, mesmo si a ciudat a on se trobaba heba estato conquiesta por os enemigos u por una sublevación. Encara que as alcazabas mas conoixitas se troban a o sud d'a peninsula iberica (Almería, Antequera, Badajoz, Granada, Chaén, Guadix, Loja, Malaga, Lorca, Merida, Alcalá la Real...) tamién existioron alcazabas en l'actual territorio d'Aragón, estando a mas conoixita l'alcazaba de Zaragoza.

No s'ha de confundir una alcazaba con un alcázar, que deriva de l'arabe *al-qasr* (castiello).

## Referencias

## Vinclos externos
Bayoarios

Os **bayoarios** estioron un pueblo chermanico altomedieval d'Europa Central responsables d'a chermanización de l'aria nortoriental, a on viven os actuals bavaros, austriacos y tiroleses, que en part son os suyos descendients.

## Etnonimo

O etnonimo d'este pueblo chermanico puet remontar-se a l'orichen cheografico en tierras d'os boyos celticos, en l'actual Bohemia.

Son mencionatos en a traducción herediana de "Historia Langobardorum" de Pavlo Diacono:

Tamién figuran en a "Cronica de los Conquiridors" de Chuan Ferrández d'Heredia, o capítol CXC se titula *Como Karles Martel guerreo los *'Baioarios** et los Huncnos et subiugo los Francos'' y o capítol CXCV ''Como Karles subiugo a los [[Longobardos]], los [[saxons|Saxones]], los [[bretons|Bretones]], los **Bajoarios*' et otras muchas nationes*.

## Historia
Son conoixitos dende l'anyo 551. D'orichens poco claros, yera l'agrupación d'unas cuantas tribus que travesoron o limes danubián y s'establioron en l'actual Bavera, dende a on s'estendilloron enta o sud a traviés d'os Alpes. Se beneficioron d'un vueito de población y poder romano producto d'as invasions d'atros pueblos. En tot o sieglo VI permaneixioron baixo protectorau merovinchio.

Os bayoarios convirioron restos d'a población romana. En Bavera y l'Alta Austria os documentos carolinchios parlan d'os *romani*, y a toponimia confirma a existencia d'isloz de población romana (que os chermans denominaban *walchen*), yeran poblacion rurals ixemenatas por a meseta, sobretot en a val d'o Inn y a lo norte y ueste de Salzburgo. Estos enclaus de población romana heban perdito tota coderencia y os romanos heban perdito tota a eminencia social, de fueras d'o enclau d'Ausburgo, on bi heba un bispato, y de dos refuchios en os Alpes, o Walchengau de l'alto Isar y o Vintschgau de l'alto Adichio. Dica o sieglo IX en Bavera se charró o romanz autoctono, talment d'a branca retorromanica.

Os bayoarios contribuyoron a la colonización chermanica enta o sud-este p'aturar os pueblos invasors d'as estepas que periodicament s'establiban en Panonia. Se creyó una marca oriental que se convertió en Austria. A colonización bayoaria contribuyó a crebar a continuidat territorial d'os eslaus.

## Referencias
Francos (desambigación)

**Francos** puet significar:
***[[Francos]]**, pueblo chermanico que s'establió en tierras d'as modernas Francia, Alemanya, Belchica, Luxemburgo y Países Baixos.
***[[Francos salios]]**, una branca d'o pueblo franco.
***[[Francos ripuarios]]**, una branca d'o pueblo franco.
***[[Cruzaus|Francos]]**, a traza como os musulmans diciban a los cruzaus, y por extensión a los cristianos occidentals, independientment d'a suya tierra d'orichen. Ye tamién como mencionan en a traducción herediana d'o "Libro de los fechos et conquistas del principado de la Morea" a los cruzaus que invadioron l'Imperio Bizantín en a Cuatrena Cruzada y creyoron l'Imperio Latino de Costantinoble y dimpués os "estaus latinos" en ixe territorio.
***[[Francos (repobladors)|Francos]]** denominación que recibiban en a peninsula iberica os repobladors occitans y atra chent provinient de Francia, tamién aplicable a los que levaban unas cuantas cheneracions vivindo en os burgos y vicos d'artisans.
***[[Francos (Tineo)|Francos]]**, una parroquia d'o concello asturiano de Tineo.
***[[Francos (Cantabria)|Francos]]**, una localidat d'o municipio cantabro de Guriezo.
***[[Francos (Segovia)|Francos]]**, una localidat d'o municipio segovián d'Ayllón.
***[[Sant Per de los Francos]]** ilesia de Calatayú (Zaragoza).
Antiga Roma

L**'antiga Roma** estió un estau y civilización que surchió de l'antiga ciudat-estau de Roma a partir d'o sieglo IX aC. A lo principio yera una monarquía, se convertió en una republica, y a la fin un imperio que controló a mayor part d'a cuenca mediterrania y d'Europa Occidental. l'Imperio Romano cayó, y la part occidental s'esminglanó en o sieglo V en una serie de reinos controlatos por una clase dirichent chermanica. A part oriental se convertió en o que os historiadors denominan Imperio Bizantín que sobrevivió dica desapareixer de pa cutio en l'anyo 1453 con a conquiesta otomana.

A civilización romana asimiló a civilización helenistica y chuntas forman l'Antiguedat clasica europea, modelo base d'a civilización occidental en dreito, arte, literatura y terminolochía lingüistica (cultismos). As luengas d'Europa suroccidental derivan d'a luenga orichinaria de Roma u latín y son conoixitas por ixo neolatinas u romances.

## Historia
### Monarquía
Una dinastía d'orichen etrusco, os Tarquins s'imposoron como clase dirichent d'a población latina y sabina.

### Republica

A Republica Romana encomenzó cuan forachitoron a lo zaguer monarca en l'anyo 510 aC y remató en un periodo de guerras civils que permitioron a instauración de l'Imperio Romano en unos escayeximientos entre os anyos 44 aC y 27 aC.

Una caracteristica d'o cambio estió que l'administración d'a ciudat, y os suyos distritos rurals quedó regulata en o dreito d'apelar a lo pueblo *ius provocationis* contra cualsiquier decisión d'un machistrato concernient a la vida u a lo estatuto churidico (*asput*). L'administrachión executiva quedó dotata d*'imperium* u poder omnimodo que teneba un orichen relichioso que dimanaba de lo mesmo Chupiter.

### Imperio
 
O Imperio Romano ye sucesor d'a Republica Romana y la zaguera etapa de Roma, que abraca dende o mandato d'Augusto (chinero d'o 27 antes de Cristo) dica a caita final de Romulo Augustulo (476 dimpués de Cristo) en Occident, y dica la caita de Costantinoble (1453 dimpués de Cristo) en Orient.
Romanos (desambigación)

**Romanos** puet fer referencia a:

* **[[Antiga Roma|Romanos]]**, os habitants de l'Antiga Roma.
* **[[Roma]]nos**, o chentilicio d'os habitants de l'actual Roma.
* **[[Romanos]]**, un municipio d'o Campo de Daroca (Zaragoza).
* **[[Pueblos latinos|Romanos]]**, a denominación d'os habitants de luenga latina u neolatina en os reinos barbaros dimpués d'a caita de l'Imperio Romano d'Occident.

U tamién a:
* **[[Catolicos romanos]]**, os miembros d'a Ilesia Catolica.  
* **[[Ciudadans romanos]]**, a chent de l'Antiga Roma con dreitos y privilechios por tener a ciudadanía romana.

## Se veiga tamién
* Romans
Romans

**Romans** puet fer referencia a las siguients localidaz:

* **[[Romans (Ain)|Romans]]**, comuna de Ain (Francia).
* **[[Romans (Deux-Sèvres)|Romans]]**, comuna de Deux-Sèvres (Francia).
* **[[Rumans (Droma)|Romans]]**, comuna occitana de Droma (Francia).

## Se veiga tamién
* Romanos (desambigación)
Patrón

**Patrón** puet estar:
* Un **[[Unitad de mesura|patrón de mesura]]** ye un obchecto u substancia que se fa servir como muestra pa medir bella magnitud y que ye replicable.
* O **[[patrón oro]]** y o **[[patrón argent]]**, o soporte monetario d'os billez en cantidaz de oro u argent respectivament.
* O **[[patrón cheografico]]**, un conchunto de caracters esencials en un disenyo grafico u mapa;
* O **[[patrón de comportamiento]]**, a forma esperata de comportamiento d'una persona u organismo;
* O **[[patrón de moiré]]**, un patrón d'interferencia;
* A **[[solución patrón]]**, una solución quimica que se fa servir como muestra en analís volumetrico;
* O **[[santo patrón]]**, un santo que tien una afinidat especial con un grupo de personas;
* O **[[luenguache de patrón]]**, un metodo estructurato pa describir una serie de buenas practicas de disenyo;
* O **[[patrón abstracto]]**, un conchunto de reglas que se pueden fer servir pa creyar u chenerar entidaz;
* O **[[patrón de residencia]]** (u patrón d'asentamiento), un concepto d'antropolochía;
* Qui fa de **[[Patrocinador (chestión de prochectos)|patrocinador]]**;
* O **[[empresario]]** u qui en as relacions laborals ye chefe d'una obra, baixiello u cualsiquier tipo d'empresa;
* O miembro d'una **[[patronal]]**, mas precisament o empleador;
* En Espanya, **patrón** ye un títol que permite circular con embarcacions menors: Patrón de yate, Patrón d'Embarcacions de Recreyo y Patrón de Navegación Basica.
* En agricultura, se denomina **patrón** u **[[porta-enxierto]]** a la planta sobre a que se fa un enxierto u empelte.

En informatica puet referirse a:
* A **[[plantilla]]**, una forma de dispositivo que permite una separación entre a estructura y o contenito;
* O **[[patrón de disenyo]]** (*design patterns*), un conchunto de solucions a problemas comuns en o desarrollo de software.
Santo patrón

En cualques confesions d'o cristianismo, en especial a Ilesia Catolica y en as Ortodoxas, en las cuals se creye en a intercesión d'os santos, o **santo patrón** ye un santo que tien una afinidat especial con un grupo de personas concretas sobre as que exerce un patronache, y os miembros d'ixe grupo s'acullen a la suya intercesión. Por eixemplo, Cristóbal de Licia ye cheneralment reconoixito como o santo patrón d'os viachers, pus seguntes a leyenda levó a Cristo a escarramanchons; Sant Patricio ye o santo patrón d'Irlanda y d'os irlandeses; y Sant Chaime o Mayor ye o patrón d'o reumatismo y d'Espanya. A Ilesia Ortodoxa cheneralment asocia d'una forma parellana a santos con puestos, pasatiempos y actividaz, y por un regular ixa asociación se converte en bella cosa local. En Espanya a mayor part d'as localidaz tienen patrón y patrona y se celebran as fiestas mayors en a suya honor. Os patrons son santos u advocacions de Cristo y as santas u advocacions d'a Virchen. Atro tipo de patrons son o Corpus Christi u a Santa Cruz.

## Santos Patronos de Colectivos
* Avogaus - Ntra. Sra. de la Immaculata Concepción, Sant Raimundo de Penyafort y Santa Teresa de Chesús
* Acolitos y escolanos - Sant Tarsicio y Dominguito de Val
* Bebés - Os Santos Inocents
* Fusters - Sant Chusé
* Cerrallers - Sant Quintín
* Churistas - Sant Raimundo de Penyafort
* Chóvens - Sant Loís Gonzaga
* Comerciants - Sant Martín Caballero
* Deliniants - Sant Francisco de Paula
* Dentistas - Santa Apolonia
* Ecólogos - Sant Francisco d'Asís
* Economistas - Sant Pavlo
* Electricistas - Virchen d'a Candelera
* Enamoraus - Sant Valentín
* Esclavos - Sant Per Claver
* Estudiants - Sant Tomás d'Aquino y Chosé de Cupertino
* Farmaceuticos - Immaculata Concepción
* Filosofía, Letras y Informáticos - Sant Isidoro de Sevilla
* Forners - Sant Honorato
* Ilesia Catolica - Sant Chusé
* Incheniers - Sant Chusé
* Incheniers de Camins, Canals y Puertos - Domingo d'a Calzata
* Incheniers de Monts - Sant Francisco d'Asís
* Labradors - Sant Isidro Labrador
* Mayestros - Chuan Baptista de La Salle-Sant Chusé de Calasanz
* Magos y ilusionistas - Sant Chuan Bosco
* Mar y Fuerzas Armatas principalment en Chile - Virchen d'o Carmen
* Medicos - Sant Lucas
* Militars y Scouts - Sant Chorche de Capadocia
* Miners - Santa Barbara-Santa Monica
* Musicos - Santa Cecilia
* Oculistas - Santa Lucia
* Opticos - Santa Otilia
* Pastors - Divina Pastora d'as Almas
* Periodistas - Sant Francisco de Sales
* Pescadors - Sant Pero
* Pobres y aflichitos - Sant Sabastián
* Poetas - Sant Chuan d'a Cruz
* Politicos - Tomás Moro
* Quimicos - Sant Alberto Magno
* Radio (operadors y locutors) - Sant Gabriel Arcánchel
* Sacerdotz - Sant Chuan María Vianney
* Teologos - Sant Pavlo y Sant Agustín
* Toreros - Sant Per Regalado y Virchen d'a Macarena
* Treballadors - Sant Chusé
* Traductors - Sant Hieronimo
* Transportistas - Sant Cristofo
* Vagabundos - San Pedro de Betancur y Santo Benito José Labre

## Se veiga tamién
* Patrón
* Santoral catolico

## Vinclos externos
* Catolicos en Linia: Santos Patrons
* Foros Catolicos: Santos Patrons Indice
Repoblación

**Repoblación** puet estar:
***[[Repoblación forestal|repoblación]]**, sinonimo de reforestación.
***[[Repoblación (demografía)|repoblación]]** trayer personas a una rechión y lugar que han sufrito despoblación.
****[[Repoblación medieval|Repoblación]]** proceso repoblador con población cristiana que siguió a la reconquiesta d'a Edat Meya en a Peninsula Iberica. Una modalidat d'a repoblación medieval estió l'aprisio.
Manuel Alexandre

**Manuel Alexandre** (nombre artistico de **Manuel Alejandre Abarca**), naixiu de Madrit l'11 de noviembre de 1917 y muerto en ixa mesma ciudat o 12 d'octubre de 2010, estió un actor espanyol activo en o cine espanyol dende primerías d'os anyos 1950 (anque en ixas envueltas ya teneba una destacada carrera como actor en o teatro), con cuantos premios recibius mientres a suya carrera interpretativa.

D'entre a suya muit ampla filmografía (treballó en mas de 300 cintas), se puet destacar as suyas interpretacions en *[[¡Bienvenido, Mister Marshall!]]* (1952, Luis García Berlanga), *[[Muerte de un ciclista]]* (1955, Juan Antonio Bardem), *[[Calabuch]]* (1956, Luis García Berlanga), *[[Los jueves, milagro]]* (1957, Luis García Berlanga), *[[Plácido]]* (1961, Luis García Berlanga), *[[Atraco a las tres]]* (1962, José María Forqué), *[[Historias de la televisión]]* (1965, José Luis Sáenz de Heredia), *[[Don Erre que erre]]* (1970, José Luis Sáenz de Heredia), *[[Tamaño natural]]* (1974, Luis García Berlanga), *[[El bosque animado]]* (1987, José Luis Cuerda), *[[Amanece, que no es poco]]* (1989, José Luis Cuerda), *[[Todos a la cárcel]]* (1993, Luis García Berlanga), *[[Siempre hay un camino a la derecha]]* (1997, José Luis García Sánchez) u *[[París Tombuctú]]* (1999, Luis García Berlanga). Tamién treballó en cuantas series de televisión, destacando-ie *[[Los ladrones van a la oficina]]* en os anyos 1990, a on treballó con destacaus actors como Anabel Alonso, Antonio Resines, Fernando Fernán Gómez, José Luis López Vázquez u Agustín González.

## Se veiga tamién
* Cintas interpretadas por Manuel Alexandre.

## Vinclos externos
*  Manuel Alexandre en Internet Movie Database.

## Referencias
Castiello d'Ehrenhausen

O **castiello d'Ehrenhausen** (*Schloss Ehrenhausen* en alemán) ye un castiello que se troba situato chunto a o río Mur en o municipio d'Ehrenhausen en o districto de Leibnitz (sud d'o estato d'Estiria, Austria).

Chunto a o castiello, en un tozal que situato en o cobalto d'a ciudat, se troba tamién un mausoleu.
Sent Antòni deu Pont d'Arrats

**Sent Antòni deu Pont d'Arrats** (*Sent Antòni deu Pont d'Arrats* en occitán, *Saint-Antoine-sur-l'Arrats* u *Saint-Antoine* en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.

A suya población ye de 191 habitants (2007) en una superficie de 9,80 km², con una densidat de población de 14,49 hab/km².

## Demografía

## Administración
### Alcaldes

## Vinclos externos
*  Información de Sent Antòni deu Pont d'Arrats en a pachina web de l' *[[Institut Géographique National]]*.

## Referencias
Castiello de Neuschwanstein

***Neuschwanstein*** (pronunciato en alemán ) situato en Bavera amán d'a localidat de Füssen, Alemanya, ye un d'os castiellos neogoticos mas conoixitos. Feito construyir por Loís II de Bavera, o «rei barrenato» en 1866, orichinalment yera conoixito como o nuevo *Hohenschwangau*, en honor d'o puesto a on que o rei pasó gran parti d'a suya nineza. O suyo nombre fue cambiato dimpués d'a muerte d'o rei. Ye l'edificio mas fotografiato en Alemanya y un d'os destins turisticos mas populars en ixe país.

## Referencias

## Vinclos externos
Mariotto Albertinelli

**Mariotto di Bigio di Bindo Albertinelli** (conoixito como **Mariotto Albertinelli**), naixito de Florencia (Gran Ducau de Toscana, hue Italia) o 13 d'octubre de 1474 y muerto en ixa mesma ciudat o 5 de noviembre de 1515, estió un pintor italiano d'o Renaiximiento, qui gosa estar citato de conchunto con Fra Bartolomeo y con influencias de Raffaello Sanzio.

## Vinclos externos

## Galería

Imachen:Albertinelli Franciabigio Vièrge et saints.jpg|*A Virchen, o Nino, Sant Cheronimo y Sant Zenobio* (Museu d'o Louvre, París).
Imachen:Albertinelli Visitation.jpg|*Visitación d'a Virchen* (1503, Galleria degli Uffizi, Florencia).
Imachen:M Albertinelli Adoración del Niño.jpg|*Adoración d'o Nino* (1503, Palazzo Pitti, Florencia).
Imachen:Mariotto Albertinelli 001.jpg|
Burgundios

Os **burgundios** estioron un pueblo chermanico que en o periodo d'as primeras invasions barbaras rematoron creyando un reino en l'aria d'os Alpes Occidentals y os suyos semontanos. A suya cristianización estió arriana, pero dimpués de rematar a suya emigración se facioron catolicos. O territorio d'os burgundios fue anexionato en a suya mayor part por os francos, que rematoron por asimilar a los burgundios en o periodo merovinchio.

Antes d'establir-sen en os Alpes Occidentals os burgundios heban vivito en a provincia de Chermania Superior, con un *[[foedus]]* pactato en l'anyo 413. Manimenos prebaban d'estendillar-sen por Belchica y Chermania Inferior, razón por a que Aecio lis ninvió a los hunnos en l'anyo 436, y n'exterminoron a familia reyal. Esto inspiró o contexto historico d'a versión d'a leyenda de Sigfrido que se troba en l'Aniello d'os Nibelungos.

Os burgundios han deixato muita sinyal toponimico en a o Chura, a Suiza Francesa y Val de Saona. En Borgonya y Saboya a toponimia d'orichen burgundio ye escasa, encara que o macrotoponimo Borgonya se remonte a *Burgundia*.

## Mencions en fuents aragonesas
En os libros y traduccions de Chuan Ferrández d'Heredia os burgundios son mencionatos como *[[Borgonyons|Burgunyones]]* u *[[Borgonyons|Burgunyons]]*, que corresponde en realidat a lo etnonimo medieval d'os habitants de Borgonya. Eixemplos de mencions en trobamos en "*[[Historia Romana]]*" y en a "*[[Cronica de los Conquiridors]]*":

## Referencias
Art Tatum

**Art Tatum** (nombre artistico d' **Arthur Tatum, Jr.**), naixito de Toledo (Ohio) o 13 d'octubre de 1909 y muerto en Los Angeles (California) o 5 de noviembre de 1956, estió un musico (pianista) de jazz estausunidense, activo en o mundo d'a musica dende meyatos d'os anyos 1920 dica a suya muerte.

## Vinclos externos
Castiello de Dintagell

O **castiello de Dintagell** (*Kastell Dintagell* en cornuallés; *Tintagel Castle* en anglés) ye un castiello d'o sieglo XIII, hue en runas, construyiu en estilo normando en o lugar de Dintagell (Cornualla, Reino Uniu). Encara que se diz que se troba situau en una isla, de feito ye en una peninsula, encara que con muita erosión y tendencia a convertir-se en una isla. O castiello, construyiu dencima d'una antiga fortaleza romana, ye vinclau a la leyenda arturica (d'o Rei Artús) establida por Godofré de Montmouth, qui fació d'iste castiello o puesto a on Uther Pendragon seduciba a Igraine y enchendraba a Artús.

## Vinclos externos
Yves Montand

**Yves Montand** (nombre artistico d' **Ivo Livi**), naixiu de Monsummano Terme (Reino d'Italia, hue Toscana, Italia) o 13 d'octubre de 1921 y muerto en Senlis (Picardía, Francia) o 9 de noviembre de 1991, estió un actor y cantaire francés d'orichen italiano, activo en o cine francés dende meyaus d'os anyos 1940, en rematar a Segunda Guerra Mundial, con una destacada carrera artistica.

D'entre la suya filmografía, se puet destacar as suyas interpretacions en as cintas *[[Le Salaire de la peur (cinta)|Le Salaire de la peur]]* (1953, Henri-Georges Clouzot), *[[Les Sorcières de Salem]]* (1956, Raymond Rouleau), *[[Let's Make Love]]* (1960, George Cukor), *[[Goodbye Again (cinta de 1961)|Goodbye Again]]* (1961, Anatole Litvak), *[[Compartiment tueurs]]* (1965, Costa-Gavras), *[[La guerre est finie]]* (1966, Alain Resnais), *[[Z (cinta de 1969)|Z]]* (1969, Costa-Gavras), *[[Le Cercle rouge]]* (1970, Jean-Pierre Melville), *[[César et Rosalie]]* (1972, Claude Sautet), *[[Le Sauvage]]* (1975, Jean-Paul Rappeneau), *[[Le Choix des armes]]* (1981, Alain Corneau), *[[Jean de Florette (cinta)|Jean de Florette]]* (1986, Claude Berri), u *[[Manon des sources (cinta de 1986)|Manon des sources]]* (1986, Claude Berri).

## Se veiga tamién
* Cintas interpretadas por Yves Montand.

## Vinclos externos

*  ''Yves Montand'' en Internet Movie Database.
*  ''Yves Montand'' en Internet Broadway Database.
*  ''Yves Montand'' en Find A Grave.
Joachim Murat

**Joachim Murat**, naixito de la Bastida Fortunièra (Òlt, Occitania) o 25 de marzo de 1767 y muerto en Pizzo (reino de Nápols, hue Italia) o 13 d'octubre de 1815, estió un militar francés, qui prencipió a suya carrera militar en l'Exercito francés en 1787 mientres o Reino de Francia y la continó con o Reino d'os Franceses, a Primera Republica Francesa, y o Primer Imperio Francés, partecipando en as Guerras revolucionarias francesas y en as Guerras napoleonicas y plegando a o ran de Mariscal de l'Imperio. Entre d'atras recompensas, Napoleón Bonaparte (o suyo conyato, en estar casato Murat con Carolina Bonaparte, chirmana de Napoleón) lo nombró Gran Duque de Berg y Kleves y Rei de Nápols. Morió afusilato en estar redotato cuan tentaba de reconquerir o trono de Nápols.

## Vinclos externos
Maximiliano I de Bavera

:*Iste articlo ye sobre un rei d'o reino de Bavera; ta atros usos, se veiga *'Maximiliano I** y **Maximiliano I, elector de Bavera**''.

**Maximiliano I Chusé de Bavera''', naixito de Schwetzingen (Electorato de Bavera, hue en Baden-Wurtemberg, Alemanya) o 27 de mayo de 1756 y muerto en Múnich (Reino de Bavera, hue en Bavera, Alemanya) o 13 d'octubre de 1825, estió un Elector de Bavera dende l'1 d'abril de 1795 dica l'1 de chinero de 1806, cuan se proclamó Rei de Bavera, exercindo iste cargo dica la suya muerte. Yera fillo de Frederico Miguel de Zweibrücken-Birkenfeld y d'a suya muller María Francisca de Sulzbach, fendo asinas parte d'a Casa de Wittelsbach.

## Vinclos externos
Manuel Ávila Camacho

**Manuel Ávila Camacho**, naixiu de Teziutlán (Puebla) o 24 d'abril de 1896 y muerto en Huixquilucan (Estau de Mexico) o 13 d'octubre de 1955, estió un militar y politico mexicano, militant d'o *[[Partido de la Revolución Mexicana]]*, que estió Secretario d'Esfensa Nacional en 1936-1939 y president de Mexico en 1940-1946.

## Vinclos externos
Imperio Ruso

Se conoix en a Historia con o nombre d' **Imperio Ruso** (en ruso *Россійская имперія*) a la forma politica que adoptó Rusia dende o 22 d'octubre de 1721, cuan o zar Pero I de Rusia se proclamó *emperador de todas as Rusias* (u *zar de todas as Rusias* dica o 15 de marzo de 1917, cuan con a Revolución de febrero se proclamó un Gubierno provisional ruso como paso previo a la proclamación d'a Republica en un rechimen efimero porque en noviembre de 1917, con a Revolución d'Octubre, se proclamó a Unión Sovietica. Mientres l'Imperio Ruso, o rechimen politico estió a Monarquía autocratica (absolutismo) con timidas uberturas politicas sin de continidad. A suya capital se trobaba en a ciudat de Sant Petersburgo (anque mientres un breu periodo a capital s'establió en l'antiga capital de Moscú); a suya luenga oficial yera o ruso, con o francés como segunda luenga y reconoiximiento de bellas luengas d'as nacion que en feban parte, polaco, sueco y finés; a mas de muitas atras luengas charratas sin de reconoiximiento oficial, destacando-ie lituano, letón, estonio, belarruso, ucrainés, alemán, hebreu, cheorchiano, y muitas atras luengas. Ixa mesma situación pasaba con a relichión, estando a relichion oficial a Ilesia Ortodoxa Rusa, anque tamién bi heba atras confesions minoritarias d'o Cristianismo (Catolicismo, Protestantismo y atras), Islam, Chudaísmo y Budismo.

## Vinclos externos
Sempessèrra

**Sempessèrra** (*Sempessèrra* en occitán, *Sempesserre* en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.

A suya población ye de 311 habitants (1999) en una superficie de 20,99 km², con una densidat de población de 14,82 hab/km².

## Demografía

## Administración
### Alcaldes
Laas

**Laas** u **Laàs** puet estar:

* **[[Lars|Laàs (Pireneus Atlanticos)]]** (*Lars* en occitán), una comuna occitana en o departamento francés de Pireneus Atlanticos, districto d'Aulorón, cantón d'Ortès y Tierras d'as Gaves y d'a Sal y rechión de Nueva Aquitania.
* **[[Las (Gers)|Laas (Gers)]]** (*Las* en occitán), una comuna occitana en o departamento francés de Gers, districto de Miranda, cantón de Miranda-Astarac y rechión de Occitania.
* **[[Laas (Loiret)]]**, una comuna francesa en o departamento francés de Loiret, districto de Pithiviers, cantón de Malesherbes y rechión de Centro-Val de Loira.
Hispán

**Hispán** ye o eponimo d'Hispania, mencionato por primera vegata por o historiador galorromano Trogo Pompeu en *Historias Filipicas*. Yera nieto d'Hercules. Bels autors han especulato con que o nombre siga una adaptación d'o dios cananeu *baal Sapanu* (*B'l Spn*) a qui os fenicios que bi heba en a Peninsula Iberica podrían haber rendito culto. Ye mencionato en textos medievals castellanos como *Estoria de España* y aragoneses como a *[[Cronica de Sant Chuan d'a Penya]]*:

## Bibliografía

*Justino, *Epitome de las Historias Filípicas de Pompeyo Trogo*.
*Matesanz Gascón, Roberto, "Hispano, héroe epónimo de Hispania". *Gallaecia*, 21, 2002.http://dialnet.unirioja.es/servlet/articulo?codigo=265549
Batalla de Hastings

A **batalla de Hastings** estió una batalla escaicita o 14 d'octubre de 1066 en Hastings (Reino d'Anglaterra, hue Sussex Occidental, Reino Uniu), en a cual luitoron os partidarios de Guillén de Normandía, pretendient a lo trono d'o Reino d'Anglaterra, contra os partidarios de Haroldo II d'Anglaterra. Os partidarios de Guillén yeran normandos establitos a o norte de l'actual Francia, y encluyiban a bretons, flamencos, franceses, petavins y atros; antiparte, os partidarios de Haroldo yeran anglo-saxons d'as islas britanicas. A batalla remató con a redota de raso de Haroldo, qui morió en a batalla (seguntes o *[[Tapiz de Bayeux]]* y atras fuents normandas por una sayeta en a capeza, pero cal parar cuenta que en ixas envueltas se consideraba que una sayeta en a capeza yera o castigo por faltar a la propia palabra), y o resultau prencipal d'a batalla ye que ubrió paso a la conquiesta normanda d'Anglaterra.

## Vinclos externos
Chaime II d'Anglaterra

:*Iste articlo ye sobre un rei d'Anglaterra y d'Escocia; ta atros usos, se veiga *'Chaime II**''.

**Chaime II d'Anglaterra y VII d'Escocia''', naixito d'o palacio de Sant Chaime (Londres, Reino d'Anglaterra) o 14 d'octubre de 1633 y muerto en Saint-Germain-en-Laye (Reino de Francia, hue Francia) o 16 de setiembre de 1701, estió un rei d'Anglaterra y rei d'Escocia dende o 6 de febrero de 1685 dica o 13 de febrero de 1689. Perteneixeba a la Casa d'Estuardo y yera fillo de Carlos I y d'a suya muller Henriqueta María de Francia.

## Vinclos externos
Ferrando VII d'Espanya

**Ferrando VII d'Espanya**, naixiu de San Lorenzo de El Escorial (Espanya) o 14 d'octubre de 1784 y muerto en Madrit o 29 de setiembre de 1833, estió un rei d'Espanya dende o 19 de marzo de 1808, cuan succedió a su pai Carlos IV, dica o 6 de mayo de 1808, cuan abdicó en favor de Napoleón Bonaparte, qui cedió os suyos dreitos a su chirmano Chusé Bonaparte; tornó a ester rei dende l'11 d'aviento de 1813 dica a suya muerte. Yera fillo de Carlos IV y d'a suya muller María Loísa de Parma.

## Vinclos externos